b'\n_START_ARTICLE_\nAnton Ke\xc5\xa1\n_START_SECTION_\n\xc5\xbdivljenjepis\n_START_PARAGRAPH_\n\xc5\xbde zgodaj je za\xc4\x8del sodelovati pri TIGRu in deloval kot njihov kurir._NEWLINE_Leta 1941 je vstopil v OF in NOB. Sprva je deloval kot aktivist, nato pa je maja 1942 postal borec Brkinske \xc4\x8dete. Nato je bil dodeljen relejni postaji P-1 kot kurir. Naslednje zadol\xc5\xbeitev je dobil v \xc5\xa0ercerjevi, Brkinski in 13. brigadi, nato pa ponovno na relejni postaji P-1._NEWLINE_Junija 1944 je bil hudo ranjen in z letalskim transportom poslan v Bari. Tam je ozdravel in se pridru\xc5\xbeil 10. dalmatinski brigadi. Nato je postal pripadnik 5. prekomorske in 15. brigade._NEWLINE_Po vojni je ostal v JA/JLA in slu\xc5\xbeboval v Beogradu, Lukavici, Tuzli, Zadru, Sarajevu, Maglaju, Bosanskem \xc5\xa0amcu, Vinkovcih, Slavonskem Brodu, Osijeku, Zenici in Beogradu._NEWLINE_Leta 1966 je izstopil iz KPS in JLA, ker je bil razo\xc4\x8daran zaradi odnosa do Slovencev._NEWLINE_Postal je predavatelj in docent za predmet splo\xc5\xa1ni ljudski odpor na Vi\xc5\xa1ji upravni, Filozofski in Pedago\xc5\xa1ki fakulteti v Ljubljani._NEWLINE_Konec leta 1968 je bil ustanovljen Krimski odred TO, ki mu je poveljeval do 1974, ko je postal politi\xc4\x8dni komisar Ljubljanske pokrajine TO; ta polo\xc5\xbeaj je opravljal do 31. decembra 1985, ko je bil \xc4\x8drtan iz voja\xc5\xa1ke evidence._NEWLINE_Po upokojitvi je nekaj \xc4\x8dasa \xc5\xa1e \xc5\xbeivel v Ljubljani, nato pa se je vrnil v rodni Ba\xc4\x8d._NEWLINE_Bil je bratranec (po materini strani) Toneta Tom\xc5\xa1i\xc4\x8da.'